Odense Adresse-Contoirs Efterretninger, 1844-07-08
Odense. Hvorsomhelst Man træffer Danske, der have deeltaget i Skamlingsbankefesten, hører Man begeistrede Lovtaler over den Aand, der herskede ved samme. Hvor de Henreisende kom frem paa Veien, hilsedes de med den meest uskrømtede Velvillie: de kjøbenhavnske Reisende ombord paa Dampskibet "Christian den Ottende" bleve ved Nærmelsen til Samsøe af Øens Jndvaanere saluterede med Kanonskud og Hurraer, hvilket ogsaa var Tilfældet ved Snoghøi; i Colding modtoges de med Sang og Fyrværkeri, og Enhver blev anviist Logis hos Stadens Jndvaanere. Af de 6 a 700 Fyenboere, som deeltoge i Festen, bleve de, der gik over Assens, som vi alt i Løverdags have berettet, paa det meest forekommende modtagne, i Særdeleshed, ved Agent, Stænderdeputeret, Ridder Bruuns negen nyttige Foranstaltninger og venlige Omsorg. Desværre ankom Fyenboerne til Banken først efter Festens Aabning, midt under Grundtvigs Tale; de hilsedes af deres Brødre med almindelig Jubel. Af de paa Banken holdte Taler seer Red. sig ikke istand til endnu at meddele noget Referat, da flere af de Blade, der skulde indeholde samme, ere igaar udeblevne med Posterne; kun Saameget kan siges, at Laurids Skau, Grundtvig, Peder Hjorth Lorenzen, Lehmann og Ploug hilsedes med stærke Jubelraad strax ved deres Fremtræden; om "Corfarens" Redacteurs, Hr. Goldschmidts Tale vare Meningerne noget deelte, især syntes det, at Præsterne toge noget Anstød derved. Festen endtes om Aftenen med Dands og der afbrændtes øverst paa Banken et Baal, der lyste vidt udover Beltet. Man beregner, at Festen bivaanedes af mellem 10 og 12,000 Mennesker. Der gik, saavidt vi have erfaret, en fredsommelig Aand igjennem samtlige Taler, og jevnsides at Forsamlingen blev mindet om, at den 4 Juli var Aarsdagen for den nordamerikanske Frihedskrig og at der vel i sin Tid i Norden vilde opstaae en længe ønsket Washington, kom de Skandinavisksindede med Glæde ihu, at den 4 Juli er Kong Oscar den Førstes Fødselsdag, men Jngen glemte derfor at tænke paa Danmarks Christian den Ottende. Festen aabnedes med at Musikkorpset spillede Psalmemeloien: "Vor Gud han er saa fast en Borg", hvorpaa Laurids Skan besteeg Talerstolen og efter ham Pastor Grundtvig, der i djærve Ord forklarede de slesvigske Bønder, at vistnok ingen Stand i Staten havde større og naturligere Ret til at fordre Beskyttelse for deres Nationalitets Opretholdelse, end netop Bondestanden, da det jo var uomtvisteligt, at det var den Stand, der til enhver Tid havde offret Liv og Blod for Danmarks Hæder og Selvstændighed, og at det var deres Kløer, hvormed Man havde hentet Kastanierne ud af Jlden. Herefter holdtes Foredrag af Høiesteretsadvocat Lehmann, Peder Hjorth Lorenzen, Prof. Paulsen fra Kiel og Stænderdeputeret Posselt, hvorefter Committeen gik til Bords i et særskilt Telt, hvori der var dækket for c. 200 Personer. Efter Bordet drog Gjæsterne til Flagstangen, hvor en Sang udførtes, hvorefter der atter fra Talerstolen holdtes Foredrag af Lærer Kraberg fra Aarhuus, Carl Ploug, P. Lund fra Kjælstrup, Stud. Barfod, Degnen Koster fra Sommersted, Cand. Goldschmidt og Adjunct Niss Hansen fra Aarhuus. Selve Talerne og Foredragene ville rimeligviis først blive at læse i Fædrelandet." Jydsk Diligencepost.) Øverst i sidste Løverdags=Nummer af Dannevirke" læses Følgende med udhævede Typer. Den 18 Mai 1843 afholdtes den første Fest paa Skamlingsbanke. - Den 29 Marts 1844 udkom Sprogpatentet.